སེར་བྱེས་ལྭ་བ་ཁང་ཚན་འདི་དུས་ནམ་གྱི་ཚེ་ཆགས་པར་བརྩམས་པའི་ཡིག་ཆ་ཁ་གསལ་ཞིག་མི་རྙེད་ཀྱང་།ལོ་རྒྱུས་ཡིག་ཆ་གཞན་དང་།རྒན་པ་གོང་མ་མང་པོའི་གསུང་རྒྱུན་ལས་དཔག་ན།རབ་བྱུང་བཅུ་གསུམ་པའི་ས་ལུག་ལོ།ཕྱི་ལོ་༡༧༧༥ལོ་ཡས་མས་ཙམ་བྱུང་བ་མངོན།གང་ཡིན་ཞེ་ན་སྐབས་དེའི་སྐབས་སེར་བྱེས་གྲྭ་ཚང་གི་མཁན་པོ་ཀེའུ་ཚང་བྱམས་པ་སྨོན་ལམ་མཁན་ཐོག་ཏུ་འཁེལ་ཡོད།ཡང་གཞན་ཞིག་ལ།ཁང་ཚན་འདི་ཉིད་ཀྱི་ཁོངས་སུ་གཏོགས་པའི་གྲྭ་རྒྱུན་ཐུན་མོང་མ་ཡིན་པ་ནི་ཕྱི་ལོ་༡༦༩༨ལོའི་སྔོན་ཙམ་ནས་སེར་བྱེས་གྲྭ་ཚང་དུ་ཡོད་པ་སྡེ་སྲིད་སངས་རྒྱས་རྒྱ་མཚོའི་བཻཌཱུརྱ་སེར་པོ་ནང་གསལ།